**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 23. sjednice Upravnog vijeća**

**Doma zdravlja Karlovac, održane dana**

**dana 21. rujna 2023. godine**

**Karlovac, rujan 2023.**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1463/2-23**

**Karlovac, 21. rujan 2023. godine**

**Z A P I S N I K**

sa **23. sjednice** Upravnog vijeća Doma zdravlja Karlovac održane dana 21. rujna 2023. godine s početkom u 7,59 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-261/22 od 31. siječnja 2022. godine, zbog hitnosti za donošenjem Višegodišnjeg plana uravnoteženja Financijskog plana Doma zdravlja Karlovac za razdoblje 2024.-2026. godine.

Poziv s materijalima za 23. sjednicu Upravnog vijeća Doma zdravlja Karlovac dostavljen je članovima Upravnog vijeća dana 20. rujna 2023. godine putem elektroničke pošte.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Ivana Mehle, dipl. učitelj, član, Sanja Brleković, dr. med. spec., član, kontaktirani su dana 21. rujna 2023. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 22. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec kolovoz 2023. godine
3. Donošenje Višegodišnjeg plana uravnoteženja Financijskog plana Doma zdravlja Karlovac za razdoblje 2024.-2026. godine
4. Donošenje prijedloga Financijskog plana Doma zdravlja Karlovac s obrazloženjem za 2024. godinu s projekcijama za 2025. i 2026. godinu
5. Donošenje Odluke o davanju suglasnosti na prijedlog Sporazuma o preuzimanju radnika, vozila i opreme vezano za prijenos zdravstvene djelatnosti sanitetskog prijevoza iz Doma zdravlja Karlovac u Zavod za hitnu medicinu Karlovačke županije
6. Utvrđivanje potrebe zapošljavanja
7. Različito.

Predloženi Dnevni red je jednoglasno s pet glasova ZA usvojen.

**Točka 1.**

U prilogu Poziva za 23. sjednicu Upravnom vijeću Doma zdravlja Karlovac je dostavljen Zapisnik sa 22. sjednice Upravnog vijeća. Svi članovi Upravnog vijeća su glasali ZA usvajanje Zapisnika uz zamolbu za nadopunom članice Upravnog vijeća Ivane Mehle, dipl. učit., na način da se u Zapisnik unese zaključak održane rasprave da unatoč propisanoj proceduri u Domu zdravlja nema sustavnog praćenja radnog vremena ambulanti, konkretno u vremenu osiguranom za kućne posjete. O navedenoj nadopuni Zapisnika Upravno vijeće će raspraviti na sljedećoj sjednici. Temeljem članka 22. Poslovnika o radu, Upravno vijeće je jednoglasno s pet glasova ZA donijelo sljedeću

O D L U K U

Članak 1.

Usvaja se Zapisnik sa 22. sjednice Upravnog vijeća Doma zdravlja Karlovac održane dana 30. kolovoza 2023. godine.

Članak 2.

Ova Odluka stupa na snagu danom donošenja.

**Točka 2.**

Na temelju Izvješća o financijskom poslovanju Doma zdravlja Karlovac za mjesec kolovoz 2023. godine dostavljenog u prilogu Poziva za 23. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec kolovoz 2023. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Na temelju prijedloga Višegodišnjeg plana uravnoteženja Financijskog plana Doma zdravlja Karlovac za razdoblje od 2024. do 2026. godine dostavljenog u prilogu Poziva za 23. sjednicu Upravnog vijeća,

Upravno vijeće je temeljem članka 37. Zakona o proračunu (NN br. 144/21) i članka 19. Statuta Doma zdravlja Karlovac, a u svezi s člankom 34. Zakona o fiskalnoj odgovornosti (NN 111/18 i 83/23) i člankom 7. Uredbe o sastavljanju i predaji Izjave o fiskalnoj odgovornosti (NN 95/19), jednoglasno s pet glasova ZA donijelo sljedeću

O D L U K U

Članak 1.

Donosi se Višegodišnji plan uravnoteženja Financijskog plana Doma zdravlja Karlovac za razdoblje od 2024. do 2026. godine.

Članak 2.

Ova Odluka stupa na snagu danom donošenja.

**Točka 4.**

Na temelju dostavljenog prijedloga Financijskog plana Doma zdravlja Karlovac s obrazloženjem za 2024. godinu s projekcijama za 2025. i 2026. godinu u prilogu Poziva za 23. sjednicu, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Donosi se prijedlog Financijskog plana Doma zdravlja Karlovac s obrazloženjem za 2024. godinu s projekcijama za 2025. i 2026. godinu, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Na temelju dostavljenog prijedloga Odluke o davanju suglasnosti na prijedlog Sporazuma o preuzimanju radnika, vozila i opreme vezano za prijenos zdravstvene djelatnosti sanitetskog prijevoza iz Doma zdravlja Karlovac u Zavod za hitnu medicinu Karlovačke županije, Upravno vijeće je na članka 19. Statuta Doma zdravlja Karlovac, jednoglasno s pet glasova ZA donijelo sljedeću

**O D L U K U**

Članak 1.

Usvaja se Prijedlog Sporazuma o preuzimanju radnika, vozila i opreme te način korištenja prostora za potrebe obavljanja djelatnosti sanitetskog prijevoza između Doma zdravlja Karlovac i Zavoda za hitnu medicinu Karlovačke županije.

Sporazumom iz stavka 1. ovog članka reguliraju se odnosi zdravstvenih ustanova vezani za prijenos zdravstvene djelatnosti sanitetskog prijevoza iz Doma zdravlja Karlovac u Zavod za hitnu medicinu Karlovačke županije, u skladu s odredbom članka 93. Zakona o izmjenama i dopunama Zakona o zdravstvenoj zaštiti („Narodne novine“ Broj: 33/2023).

Članak 2.

Prijedlog Sporazuma iz članka 1. ove Odluke nalazi se u prilogu ove Odluke i čini njezin sastavni dio.

Članak 3.

Ova Odluka dostavlja se nadležnom tijelu osnivača, Karlovačkoj županiji radi ishođenja prethodne suglasnosti Županijske skupštine Karlovačke županije.

Članak 4.

Ova Odluka stupa na snagu danom donošenja.

**Točka 6.**

Na temelju pisanih materijala dostavljenih u prilogu Poziva za 23. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba zapošljavanja:

* medicinske sestre/tehničara ili dentalnog asistenta/asistentice, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Jasna Milašin, med. sestra zaposlena na neodređeno vrijeme u ordinaciji dentalne medicine nositeljice tima Barbare Klobučar, dr. med. dent., Doma zdravlja Karlovac prestaje s radnom te 1. listopada 2023. stupa u mirovinu. Sandra Ćurjak, med. sestra, zaposlena na neodređeno vrijeme je sukladno podnesenoj Zamolbi raspoređena Odlukom ravnateljice na upražnjeno radno mjesto zbog odlaska medicinske sestre Jasne Milašin u mirovinu, u ordinaciju dentalne medicine nositeljice tima Barbare Klobučar, dr. med. dent., na adresi Domjanićeva 19, Karlovac. Stoga je upražnjeno prethodno radno mjesto medicinske sestre Sandre Ćurjak u timu nositeljice Ive Lauš Rudman, dr. med. dent., u ordinaciji dentalne medicine na adresi Gaje Petrovića 2, Karlovac.

Slijedom navedenog odlučeno je kao u izreci Odluke.

Po iscrpljenom dnevnom redu, rad sjednice završio je 21.9.2023. g. u 13.15 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Dražen Tufeković, dr. med., spec. opće**

 **kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća Doma zdravlja Karlovac putem e-pošte